ประเทศไทยใน พ.ศ. 2440

เหตุการณ์ที่เกิดขึ้นใน พ.ศ. 2440 (ค.ศ. 1897) ในประเทศไทย เป็นปีที่ 116 แห่งกรุงรัตนโกสินทร์ และเป็นปีที่ 30 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 115 (1 มกราคม - 31 มีนาคม) และ 116 (1 เมษายน - 31 ธันวาคม) ในแบบปัจจุบัน

ผู้นำ 
 พระมหากษัตริย์: พระบาทสมเด็จพระจุลจอมเกล้าเจ้าอยู่หัว
 ผู้สำเร็จราชการแทนพระองค์: สมเด็จพระนางเจ้าเสาวภาผ่องศรี พระบรมราชินีนาถ (7 เมษายน – 16 ธันวาคม)
 สยามมกุฎราชกุมาร: สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร
 เจ้าผู้ครองประเทศราช
 นครเชียงใหม่: 
 พระเจ้าอินทวิชยานนท์ (จนถึง 23 พฤศจิกายน)
 เจ้าอุปราช (ตั้งแต่ 23 พฤศจิกายน)
 นครลำปาง: เจ้าอุปราช
 นครลำพูน: เจ้าอุปราช

เหตุการณ์ 
 26 มกราคม - จัดตั้งโรงเรียนสอนกฎหมายแห่งแรกของไทยโดยพระเจ้าบรมวงศ์เธอ พระองค์เจ้ารพีพัฒนศักดิ์ กรมหลวงราชบุรีดิเรกฤทธิ์
 7 เมษายน - พระบาทสมเด็จพระจุลจอมเกล้าเจ้าอยู่หัว เสด็จประพาสยุโรปครั้งที่ 1 และเสด็จนิวัติพระนคร 16 ธันวาคม พ.ศ. 2440 รวมระยะเวลาที่เสด็จประพาสยุโรป 253 วัน  ซึ่งในครั้งนั้นได้มีช่างภาพของบริษัทลูมิแอร์ ประเทศฝรั่งเศส บันทึกภาพยนตร์การเสด็จถึงกรุงเบอร์นของพระเจ้ากรุงสยามไว้ 1 ม้วน ใช้เวลาประมาณ 1 นาที นับว่าเป็นการถ่ายภาพยนตร์ม้วนแรกของโลกที่บันทึกเกี่ยวกับชนชาติไทย
 23 พฤศจิกายน - พระเจ้าอินทวิชยานนท์ เจ้านครเชียงใหม่ องค์ที่ 7 ถึงแก่พิราลัยด้วยโรคชรา

แหล่งข้อมูลอื่น 
 ปฏิทินปี 1897 - ประเทศไทย